**COPILA CU PARUL BALAI**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

COPILA CU PARUL BALAI

Copila mea cu par bălai

Şi mersul lin ca un sărut

Ce-l dai ca şi cum n-ai fi vrut.

În mintea mea de ce mai stai?

Trecut-au ani, trecut-au vremi

Numai iubirea n-a trecut.

Fără sfârşit, fără-nceput,

Eu nu te uit, să nu te temi.

Te simt cu fiecare por,

Te sorb cu fiecare gând,

Te scriu în fiecare rând,

Te apăr ca pe un odor!

Şi unde oare eşti acum?

În care nord, în care sud?

Eu ştiu că încă te aud

Şi gata sunt să plec la drum.

La perigeu ori apogeu

Aici, acolo, nicăieri,

În ierni, apoi în primăveri,

Cu dor voi căuta mereu,

Copila mea cu păr bălai!